MPBSE MP Board Result: 15 मई को आएगा 10वीं और 12वीं का रिजल्ट, इन वेबसाइट्स पर कर पाएंगे चेक  
एमपी बोर्ड रिजल्ट 15 मई को जारी करेगा.
10वीं और 12वीं का रिजल्ट एक साथ आएगा.
रिजल्ट 11 बजे जारी किया जाएगा.
मध्य प्रदेश बोर्ड (Madhya Pradesh Board) की 10वीं और 12वीं की परीक्षा का रिजल्ट (MP Board Result 2019)15 मई को जारी कर दिया जाएगा. बोर्ड द्वारा 11 बजे रिजल्ट (MP Result 2019) की घोषणा की जाएगी. एमपी बोर्ड (MPBSE) के लाखों स्टूडेंट्स का इंतजार जल्द खत्म हो जाएगा. हाईस्कूल की परीक्षा में 11,32,741 स्टूडेंट्स और 12वीं की परीक्षा में 7,32,319 स्टूडेंट्स शामिल हुए थे. स्टूडेंट्स 10वीं और 12वीं का रिजल्ट (MP Board 10th, 12th Result) बोर्ड की वेबसाइट mpbse.nic.in और mpresults.nic.in पर जाकर चेक कर पाएंगे. 10वीं की परीक्षा के लिए 3,864 और 12वीं की परीक्षा के लिए 3,554 केंद्र बनाए गए थे. मध्य प्रदेश बोर्ड ने हाईस्कूल की परीक्षा 1 मार्च से 27 मार्च तक आयोजित की थी. जबकि इंटरमीडिएट परीक्षा का आयोजन 2 मार्च से 2 अप्रैल तक किया गया था.
 
- स्टूडेंट्स अपना रिजल्ट चेक करने के लिए बोर्ड की वेबसाइट mpresults.nic.in पर जाएं. 
- अब 10वीं वाले HSC (Class 10th) Examination 2019
 और 12वीं वाले HSSC (Class 12th) Examination 2019 के लिंक पर क्लिक करें.
- अब अपना रोल नंबर और एप्लीकेशन नंबर भर कर सबमिट कर दें.
- आपका रिजल्ट आपकी स्क्रीन पर आ जाएगा, अपना रिजल्ट चेक कर लें.
- आप रिजल्ट का प्रिंट ऑउट भी ले सकते हैं.
- mpbse.nic.in
- mpresults.nic.in
- indiaresults.com
- examresults.net
यह विभिन्न गतिविधियों को क्रियान्वित और नियंत्रित करता है, जिसमें पाठ्यक्रम, पाठ्यक्रमों का निर्धारण, परीक्षा आयोजित करना, महाविद्यालयों के साथ संबद्धता प्रदान करना आदि शामिल हैं. एमपीबीएसई अपने अधिकार क्षेत्र के अंतर्गत सभी शैक्षणिक संस्थानों के लिए दिशा, समर्थन और नेतृत्व प्रदान करती है. यह आदर्श स्कूल जैसे मॉडल हाई, टीटी नगर भी चलाता है.